**STATUTTER FOR RYFYLKE HESTESPORT KLUBBMESTERSKAP KJØRING**

**Generelt**

Det skal arrangeres klubbmesterskap i kjøring hvert år, fortrinnsvis i de seks siste mnd i året. Klubbmesterskapet er åpent for kusker med gyldig fullstendig medlemskap i Ryfylke Hestesportsklubb, uavhengig av representasjonsklubb inneværende år.

Det er kun lov å starte med en hest i klubbmesterskapet. Kusken skal ha gyldig rytterlisens i NRYF og hesten skal være hesteregistrert hos NRYF.

Klubbmesterskapet skal gå i den klassen som gir flest mulig startende. Årsmøtet avgjør hvert år hvilket nivå klubbmesterskapet skal ha inneværende år. Klubbmesterskapsklassene skal tydelig merkes i proposisjonen hvis det er flere klasser på stevnet. Stevnet skal være enten klubb, utvidet klubb, eller distriktsstevne.

**Resultatberegning og premiering**

Klubbmester er den ekvipasjen som har lavest straff sammenlagt etter dressur og presisjon med innlagt maratonhinder.

Det er vanlig individuell premiering i hver klasse. Det kreves minimum 3 startende for at det skal være mesterskapsklasse. Ved 3 startende skal det allikevel deles ut gull, sølv og bronsemedalje.

Ved likeplassering vil den med lavest straff fra dressuren vinne.

**Kvalifisering**

Det er ingen kvalifiseringskrav utover generell kvalifisering iflg KR IX Kjøring.

Nedre alder for klubbmesterskap er f.o.m det året kusken fyller 11 år.

**Nivå**

Det arrangeres klubbmesterskap på følgende nivå:

LB dressurkjøring – program velges etter størrelse på banen

LB presisjonskjøring med maratonhinder inkludert

Ekvipasjer som er plassert i Middelsklasse DMP eller har resultater i Middelsdressurkjøring over 50% har ikke adgang til å starte klubbmesterskap i LB.

Ved spørsmål som ikke er avklart i statuttene, henvises det til KRI (Generelt konkurransereglement) og KRIX (Kjøring)

Statuttene er godkjent av Styret (dato)